Yksi vaikuttajamarkkinoinnin haasteista on usein kampanjoiden menestyksen mittaaminen. Data on monesti hajanaista, eikä kovin vertailukelpoista. Tavallisimmat vaikuttajamarkkinointikampanjan menestyksen mittarit ovat tavoittavuus (reach) ja sitoutuminen (engagement). Molemmat ovat tärkeitä mittareita, mutta ne eivät kuitenkaan kerro kaikkea tekemiesi toimenpiteiden menestyksestä. Käytettyjen mittareiden tulisi antaa selkeä kokonaiskuva kampanjan menestyksestä. Yrityksen tulisi aina määritellä mittaristo siten, että se tukee liiketoiminnallisia ja strategisia tavoitteita. Mittarit päätetään myös aina ennen kampanjan aloittamista.
Harkitse esimerkiksi seuraavien mittareiden käyttöönottoa:
 Odotettavissa olevat tulokset
Odotettavissa olevien tulosten ennustaminen auttaa kampanjoiden suunnittelussa. Meltwaterin vaikuttajamarkkinoinnin työkalun avulla voit ennustaa kampanjoiden tuloksia ja siten valita sopivimmat vaikuttajat yrityksesi tavoitteisiin nähden.
 Ansaittu näkyvyys
On hienoa, kun julkaisuistasi tykätään, mutta on vielä hienompaa, jos joku jakaa julkaisusi omalle yleisölleen. Joku saattaa esimerkiksi jakaa vaikuttajan julkaisun omassa Instagramissaan, mikä taas auttaa kasvattamaan julkaisun tavoittavuutta. Ihmiset saattavat myös alkaa käyttää brändisi hashtagiä sisällöissään, mikä myös johtaa suurempaan tavoittavuuteen kuin mistä olet alunperin vaikuttajalle maksanut.
 Instagramin tarinoiden katsomiskerrat
Instagram Storyt ovat niiden lanseerauksesta lähtien olleet todella suosittuja ja monet vaikuttajat käyttävät kyseistä formaattia brändistä, tuotteista tai palveluista puhuessaan. Tarinat tarjoavat yleisölle tiettyä autenttisuutta - ne ovat kuin ikkuna vaikuttajan arkeen. Yleinen haaste tarinoiden kanssa on kuitenkin sitoutumisen ja näyttökertojen lukumäärän mittaaminen tarinoiden katoamisen takia. Hyviä uutisia, meidän vaikuttajamarkkinoinnin työkalumme tallentaa Instagram Storyjen statistiikan jopa yli 24 tuntia vanhoista tarinoista.
 Linkin klikkaukset
Jos tavoitteesi on kasvattaa verkkosivuliikennettä, linkkien klikkaukset on tärkein mittari kampanjasi menestyksen määrittämiselle. Instagramin linkeistä tulevaa liikennettä on helppo mitata UTM-tägätyn linkin avulla. Meltwaterin vaikuttajamarkkinoinnin työkaluun on mahdollista kytkeä myös yrityksen verkkokauppa, jotta nähdään vaikuttajakohtaisesti mitä tuotteita on myyty ja minkä vaikuttajan kautta. Voit siis vaivattomasti seurata myynnin konversioita ja arvioida kampanjoiden tehokkuutta.